Επιβατικό λιμάνι του Τάλιν

Το επιβατικό λιμάνι του Τάλιν ή, όπως λέγεται τοπικά, το λιμάνι της Παλιάς Πόλης είναι το κύριο επιβατικό λιμάνι στο Τάλιν, την πρωτεύουσα της Εσθονίας. Οι τακτικές γραμμές του λιμανιού εξυπηρετούν διαδρομές προς Ελσίνκι (Φινλανδία), Στοκχόλμη (Σουηδία) και Αγία Πετρούπολη (Ρωσία).

 Γενικά στοιχεία 
δεξιά|μικρογραφία| Αφού φτάσουν στο επιβατικό λιμάνι του Τάλιν, οι περισσότεροι τουρίστες περπατούν συχνά κατά μήκος της οδού Sadama στην Παλιά Πόλη.
Το παλιό λιμάνι είναι ένα από τα πέντε λιμάνια τα οποία ανήκουν στην κρατική εταιρεία Λιμάνι του Τάλιν. Πρόκειται για ένα από τα μεγαλύτερα και πιο πολυσύχναστα επιβατικά λιμάνια στον κόσμο και επίσης το μεγαλύτερο επιβατικό λιμάνι στην Εσθονία.  Το λιμάνι λειτουργεί με τρεις τερματικούς επιβατικούς σταθμούς (Α, Β και Δ), ενώ το συνολικό μήκος ελλιμενισμού του είναι 4,2 χιλιόμετρα. Σκάφη με μέγιστο μήκος 340 μέτρα, πλάτος 42 μέτρα και βύθισμα 10,7 μ. μπορούν να εισέλθουν στο λιμάνι.   Το 2019, το λιμάνι εξυπηρέτησε 10,64 εκ. επιβάτες.
δεξιά|μικρογραφία| Τα κρουαζιερόπλοια ελλιμενίζονται στον τερματικό σταθμό για κρουαζιέρες
Στο λιμάνι του Τάλιν λειτουργεί αποβάθρα μήκους 339 μέτρων που προορίζεται για κρουαζιερόπλοια. Η συγκεκριμένη αποβάθρα ολοκληρώθηκε την άνοιξη του 2004 και το κόστος της ήταν πάνω από 80 εκ. κορώνες. Ο αριθμός των επιβατών των κρουαζιερόπλοιων αυξάνεται σταθερά, καθώς υπάρχει και συγκοινωνιακή σύνδεση με το αεροδρόμιο του Τάλιν. Προκειμένου να αντιμετωπίσει αυτούς τους αριθμούς και το αυξανόμενο μέγεθος των κρουαζιερόπλοιων που φτάνουν στο Τάλιν, το λιμάνι του Τάλιν ξεκίνησε τον Μάιο του 2013 την κατασκευή της νέας προκυμαίας δίπλα στην υπάρχουσα αποβάθρα κρουαζιερόπλοιων στο λιμάνι της Παλιάς Πόλης. Το συνολικό μήκος της αποβάθρας που χτίστηκε από το εσθονικό υποκατάστημα της BMGS είναι 421 μέτρα. Με τη νέα αποβάθρα, το λιμάνι του Τάλιν μπορεί να φιλοξενήσει κρουαζιερόπλοια μήκους έως και 340 μέτρων, πλάτους έως 42 μέτρων και με βύθισμα έως και εννέα μέτρα. Το συνολικό κόστος του έργου ήταν 9,34 εκατομμύρια ευρώ. 

Επίσης, η παλιά μαρίνα της πόλης - μια νέα μαρίνα για σκάφη αναψυχής που εγκαινιάστηκε το 2010 - είναι μέρος του παλιού λιμανιού της πόλης του Τάλιν.

Στις 29 Σεπτεμβρίου του 2017, στην Ευρωπαϊκή Ψηφιακή Σύνοδο Κορυφής στο Τάλιν, μια εταιρική κοινοπραξία της Ericsson, της Intel και της Telia Estonia ανακοίνωσε ότι είχε υλοποιήσει το πρώτο δημόσιο δίκτυο 5G στην Ευρώπη στο επιβατικό λιμάνι του Τάλιν, έτσι ώστε να συνδέονται τα κρουαζιερόπλοια Tallink με το λιμάνι. 

 Μεταφορείς και προορισμοί 

 Τακτικοί μεταφορείς 
+Μεταφορείς Προορισμοί Τερματικός σταθμός Γραμμή Eckerö Ελσίνκι Α https://www.ts.ee/en/a-terminal/ Γραμμή St. Peter Ελσίνκι, Αγία Πετρούπολη, Στοκχόλμη Α  Tallink Ελσίνκι, Μαριεχάμν, Στοκχόλμη Δ https://www.ts.ee/en/d-terminal/ Γραμμή Viking Ελσίνκι Α 

 Κρουαζιερόπλοια (συμπεριλαμβανομένων όλων των λιμένων κρουαζιέρας) 
+Μεταφορείς Προορισμοί MSC Cruise  Ώρχους, Όλεσουντ, Βαρκελώνη, Μπέργκεν, Κοπεγχάγη, Κορκ, Ντόβερ, Δουβλίνο, Φλομ, Γένοβα, Γιβραλτάρ, Γκέτεμποργκ, Γκρίνοκ, Γκντίνια, Αμβούργο, Hellesylt / Geiranger, Ελσίνκι, Haugesund, Ivergordon, Κίελο, Κλάιπεντα, Κότκα, Α Κορούνια, Χάβρη, Λισαβόνα, Μασσαλία, Όλντεν, Ρίγα, Ρότερνταμ, Αγία Πετρούπουλη, Σταβάνγκερ, Στοκχόλμη, Βαλένθια, Βίσμπι, Warnemunde, Zeebrugge Norwegian Cruise Line Άμστερνταμ, Βρυξέλλες, Κοπεγχάγη, Γκντίνια, Ελσίνκι, Κλάιπεντα, Χάβρη, Ρίγα, Ρόστοκ, Αγία Πετρούπολη, Σαουθάμπτον, Στοκχόλμη, Warnemunde Royal Caribbean Ώρχους, Άμστερνταμ, Κοπεγχάγη, Φρεντερίκια, Ελσίνκι, Κλάιπεντα, Όσλο, Ρίγα, Αγία Πετρούπολη, Σκάγκεν, Σαουθάμπτον, Σταβάνγκερ, Στοκχόλμη, Βίσμπι, Βαρνεμούντε

 Στατιστικά στοιχεία 
+Ετήσιες στατιστικές επιβατών για το λιμάνι του Τάλιν Ετος 2001 2002 2003 2004 2005 2006 2007 2008 2009 2010 2011 2012 2013 2014 2015 2016 Σύνολο επιβατών 5.739.573 5.944.942 5.862.485 6.737.926 7,007,558 6.760.149 6,514,294 7,247,366 7,257,646 7.915.113 8.478.929 8.841.679 9,236,429 9,569,313 9,793,049 10.173.297

 Εικόνες 

 Παραπομπές 

 Εξωτερικοί σύνδεσμοι 

 Ιστοσελίδα του λιμένα
 Δρομολόγια επιβατικών πλοίων 
 Χάρτης της περιοχής του λιμανιού 
 Πλοία στο λιμάνι 
Κατηγορία:Κτίρια και κατασκευές στο Τάλιν